Norsk Amatørteaterforbund

"Digitalt årsmøte i Norsk Amatørteaterforbund"
2020-09-18 18:00 - 19:00 (Europe/Oslo)
Møtet vil bli avholdt på plattformen Zoom, og vi håper dette også kan bidra til at det er mulig for
flere å delta på årsmøtet vårt.
Link til oppkobling på det digitale årsmøtet vil bli sendt direkte på e-post til de som er påmeldt.
Hvert medlemslag har en stemme og kan stille med 1 representant med tale-, forslags- og
stemmerett. Lagene kan i tillegg stille med så mange observatører som de ønsker.
Medlemskontingenten for 2019 må være betalt.
Mer info

"Før Slaget - Raumehæren"
2020-09-19 - 2020-09-20
“Før Slaget – Raumehæren” settes opp på Skedsmo Bygdemuseum
Olav Digre nærmer seg Raumariki og raumerne forbereder seg, noe både små og store får merke. Kampleik blir alvor og en hær er i ferd med å samle seg. Årets vikingspel har fått navnet: RAUMEHÆREN.
Bygdetruppen teater ønsker velkommen til vikingspel som vandreteater. Spelet gjennomføres med publikum og skuespillere i mindre grupper, slik at alle kan holde den avstanden som er nødvendig. Varighet ca. 1 time.
Forestillinger: 19. september kl. 16:00 og kl. 18:00
20. september kl. 15:00
Kjøp billetter her

"Hvordan skrive en g̶o̶d låt?"
2020-09-19 13:00 - 14:00
Et foredrag om tekstskriving og kreativitet av artist og komiker Egil Hegerberg, med fokus på hans metode med data-assistert kreativitet og kvantitet framfor kvalitet.
Har teatergruppa di eller du som enkeltperson gått litt i skrivesperremodus i løpet av koronapandemien?
Norsk Amatørteaterforbund (NATF) tilbyr et inspirerende, spennende og morsomt foredrag som uten tvil vil gi et kick i kreativiteten din.
Vi har nemlig vært så heldige å få selveste Egil Hegeberg med oss på laget.

NÅR?
lørdag den 19. september 2020, fra klokka 13:00 til ca. 14:00

HVOR FOREGÅR DETTE?
på ZOOM, så du kan være hvor som helst bare du har nett-tilgang og kan koble deg på.
HVA KOSTER DET?
Kr. 0,- (Jepp, vi bjudar på!)
HVOR MELDE SEG PÅ?
E-post til: helen@natf.no før 15. september 2020
Ved påmelding til seminaret trenger vi følgende opplysninger fra deg:

Hvem er du? – navnet ditt.
E-post adressen som oppkoblingslenken skal sendes til.
Hvilken teatergruppe du er medlem i, hvis du er medlem i en NATF gruppe.

Påmeldte vil få bekreftelse på e-post med en link for oppkobling til seminaret og vi følger prinsippet «førstemann til mølla..» for å få plass.

"The Tragedy of Macbeth"
2020-09-25 - 2020-09-27
Fredag 25. september har Teater Neuf premiere på det klassiske teaterstykket “The Tragedy of Macbeth”. De engasjerte og hardtarbeidende medlemmene i Teater Neuf skal ha hele fem forestillinger i Storsalen på Chateu Neuf. Det er Teater Neuf veteran Andrea Agathe Grøneng som skal lede regien.
«The Tragedy of Macbeth» er et av William Shakespeares mest kjente dramaer. Stykket handler om den skotske generalen Macbeth som får fremtiden sin spådd av tre hekser. Når to av tre spådommer går i oppfyllelse, bestemmer han seg for å oppfylle den siste spådommen sammen med sin kone – å sikre seg kongetronen. De finner fort ut at makt har sin pris. Stykket er en dramatisk skildring av effektene og konsekvensene som følger av Macbeths politiske ambisjoner.
Premiere: Fredag 25. september 2020 kl. 19:30
Forestillinger:
26. september kl. 13:30 og kl. 17:00
27. september kl. 13:30 og 17:00
